JCh—2014: Rossiya—Janubiy Koreya uchrashuvida durang qayd etildi

Jahon chempionati musobaqasining 1-tur doirasidagi so‘nggi uchrashuvda Rossiya hamda Janubiy Koreya terma jamoalari o‘zaro kuch sinashdi. Qiziqarli kechgan bellashuvda 1:1 hisobi qayd etildi, deb xabar berdi Uff.uz.

Birinchi bo‘limda gol kiritilmadi. Dastlab hisobni 68-daqiqada Li Gin Xo ochdi. U jarima maydonchasiga kirmay turib uzoqdan kuchli zarba yo‘lladi. To‘p Akinfeyevning qo‘liga tegib, darvozaga kirdi.
Shundan so‘ng Fabio Kapello birdaniga ikki futbolchini almashtirdi. Qayd etish joiz, Denisov va Kerjakovlar tushgach, Rossiya o‘yini biroz jonlandi. 74-daqiqada Kerjakov darvozani ishg‘ol qildi.